Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako herri folklorearen adierazmolde desberdinak sustatu eta kudeatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Nafarroako herri folklorearen adierazmolde desberdinak sustatu eta kudeatzearen alorreko Kultura Departamentuaren politikak direla-eta, parlamentari honek honako hau jakin nahi du:

• Zer balorazio egiten du Nafarroako Gobernuak orain arteko urratsei buruz, eta zer erronka ezarri ditu datozen hilabeteetarako?

Iruñean, 2021eko irailaren 16an

Foru parlamentaria: Maiorga Ramírez Erro